text: Team Esbjerg fik bank af FC Midtjylland
  06 september 2016 kl. 18.03
  Selvom de to hold ofte spiller jævnbyrdige kampe, så var der aldrig rigtig tvivl om udfaldet af tirsdagens Super Cup-opgør i Vejle. Team Esbjerg taber med 21-29
  Sidste års pokalvinder, FC Midtjylland, mødte sidste års DM-vinder, Team Esbjerg, tirsdag aften i Spektrum Vejle i Super Cuppen.
  Kampen sluttrede med sejr til på 29-21 til FC Midtjylland, og Team Esbjerg var bagud det meste af kampen. Efter første halvleg stod det 9-15 til FC Midtjylland, og i anden halveg gik det kun én vej - ved 50 minutter var FC Midtjylland endda foran med ti mål.
  Senere tirsdag aften vandt Bjerringbro-Silkeborg herrernes Super Cup med en sejr på 29-27 over pokalvinderen HC Midtjylland.
  